**HØGTUNS PLANKONTOR AS**

Referat

**Dato : 06.08.2015**

**Tid : 1800 - 1945**

**Referent : Steinar Høgtun**

**Møte med Kåfjord Fiskarlag**

Sted : Lyngskroa

Til stede : Trond Jarle Nilsen, Kåfjord Fiskarlag (Storfjord)

Nils Samuelsen, Kåfjord Fiskarlag

Steinar Høgtun, Høgtuns Plankontor AS

|  |  |
| --- | --- |
| **Planprosessen** | Ansvar |
| * Gjennomgang av planens hovedtrekk * Det framkom ønske om at hele planforslaget ble presentert på ett kartblad. | SH |
| **Verneplan laksefjord** | Ansvar |
| * For noen år tilbake rettet Miljødirektoratet en forespørsel til Kåfjord, Storfjord og Lyngen kommune om Lyngenfjorden kunne opprettes som laksefjord. Kommunene takket nei til forespørselen. | SH |
| **Fiskarbondekulturen** | Ansvar |
| * Fiskarbondekulturen er unik og har stor betydning for innbyggernes livskvalitet. * Fiske i fjorden har alltid vært en «selvfølge» og innbyggerne (ikke bare aktive fiskere) har vært vant å bruke denne ressursen. * Fiskarbondekulturen er en nøysom livsform, hvor 3-4 tonn fisk kombinert med småbruk har vært nok til livberging. Salg av f.eks. tørrfisk for kr. 50.000,- pr. år er beskjedent, men er avgjørende for en slik livsform. * Fiskerne opplever en gradvis forverring av fiske i fjorden. De føler at store kommersielle interesser innen havbruk er framtredende og at befolkningens kulturgrunnlag hverken blir nevnt eller forstått. | TJN/NS |
| **Fiskernes erfaringer** | Ansvar |
| * De mener adferden til gytetorsk som går inn i Lyngenfjorden er endret. * Normalt er det innsig av gytetorsk fra 1. mars til sist i april. * Fisken har de siste 10-15 årene kommet sent og oppholdt seg i fjorden i kort periode (14 dager). De mener gytefisken snur og går ut av fjorden. * Når det har vært tilsig av torsk har de blitt fanget på «ikke-tradisjonelle» områder. * Det fanges klar overvekt av hannfisk. | TJN/NS |
| **Fiskeri og akvakultur** | Ansvar |
| * Fiskernes erfaringer er at gytetorsk skyr unna oppdrettsanlegg. * Denne erfaringen er gjort for mange år siden og de hevder at under Finnmarksfiske gikk man ikke inn i fjorder med oppdrettsanlegg. * De mener det foreligger referanser fra Tanafjorden som viser forskjell fra tida med oppdrettsanlegg og tida uten (oppdrettsanleggene er i dag fjernet). * Fiskerne er imot de foreslåtte nye anleggene og mener konsekvensene er uklare. Man er særlig bekymret for anlegg som er lokalisert i innløp til fjordarm og gyteplasser (som f.eks. ved Ysteby og Nordneslandet). * Rømming av oppdrettsfisk er altfor stor og kontroll av anleggene er mangelfulle. * De mener det er uheldig at så stor andel av forskning finansieres av havbruksnæringen (forskningen er fanget av økonomien). | TJN/NS |
| **Framtidig bruk** | Ansvar |
| * Lyngenfjorden bør bli en referansefjord uten oppdrettsanlegg (fiskerik fjord i naturlig tilstand). * Oppdrettsanlegg kan bare aksepteres dersom forurensning og rømming utelukkes (lukkede anlegg). * Det forutsette imidlertid at disse ikke lokaliseres på fiskeplasser. | TJN/NS |
| **Andre forhold** | Ansvar |
| * Fra undertegnede ble reist spørsmål om flere kilder burde benyttes for å få fram fiskernes synspunkter. NS/TJN hadde ingen forslag og mente de representerte fiskeriinteressene tilfredsstillende. | SH |

Skibotn, 12/8 2015

Steinar Høgtun (referent)